CELEX: E2016P0012
Language: da
Date: 2016-09-20 00:00:00
Title: Sag anlagt den 20. september 2016 af Marine Harvest ASA mod EFTA-Tilsynsmyndigheden (Sag E-12/16)

15.12.2016   
            
            
               DA
            
            
               Den Europæiske Unions Tidende
            
            
               C 467/25
            
         Sag anlagt den 20. september 2016 af Marine Harvest ASA mod EFTA-Tilsynsmyndigheden
   (Sag E-12/16)
   (2016/C 467/12)
   Marine Harvest ASA har ved advokaterne Torben Foss og Kjetil Raknerud, Advokatfirmaet PricewaterhouseCoopers AS, Sandviksbodene 2A, P.O. Box 3984, Sandviken, NO-5835 Bergen, den 20. september 2016 anlagt sag mod EFTA-Tilsynsmyndigheden ved EFTA-Domstolen.
   Sagsøger har nedlagt følgende påstande:
   
               1.
            
            
               EFTA-Tilsynsmyndighedens beslutning af 27. juli 2016 i sag nr. 79116 hviler på en fejlagtig fortolkning af de relevante retskilder, og er derfor ugyldig.
            
         
               2.
            
            
               EFTA-Tilsynsmyndigheden har kompetence og pligt til at føre tilsyn med statsstøtte til fiskerisektoren, jf. artikel 4, stk. 1, i protokol 9 til EØS-aftalen, og er derfor forpligtet til at tage stilling til de krav, som sagsøger fremsatte i sin formelle klage af 2. maj 2016.
            
         
               3.
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Sagsøgeren har nedlagt påstand om annullation af EFTA-Tilsynsmyndighedens beslutning af 27. juli 2016 i sag nr. 79116.
            
         
               —
            
            
               Marine Harvest har gjort gældende, at Tilsynsmyndigheden har den nødvendige kompetence til at foretage en prøvelse af spørgsmålet om, hvorvidt støtte til produktion og afsætning af fiskevarer og akvakulturprodukter er forenelig med EØS-aftalen, og til at foretage overvågning i henhold til artikel 62 EØS, jf. protokol 26 til EØS-aftalen, og endvidere, at Tilsynsmyndigheden i medfør af samme bestemmelse er forpligtet til at foretage en sådan overvågning.
            
         
               —
            
            
               Et afgørende punkt i tvisten er fortolkningen af protokol 26 til aftalen, hvori EFTA-Tilsynsmyndighedens kompetenceområde er fastlagt, dog uden at der specifikt henvises til fiskeri- og akvakultursektoren. Det fremgår af Tilsynsmyndighedens beslutning, at den anser den ovennævnte liste for at være udtømmende.
            
         
               —
            
            
               Sagsøgeren anser denne fortolkning for at tillægge protokol nr. 26 en kvalitet, som ikke har støtte i aftalens formål eller de grundlæggende bestemmelser, som opregnes i protokollen.